KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. június 17-i ülésére)

TÁRGY: PÁLYÁZAT BENYÚJTÁSA A BUDAI NAGY ANTAL UTCÁBAN JÁRDAÉPÍTÉSRE
Kiskőrös Város Önkormányzata középtávú gazdasági programjának az egyik legfontosabb célkitűzése a Város infrastruktúrájának  javítása,  komfortosítása továbbá a biztonságos közlekedés megteremtése minden területen. Ennek érdekében folyamatosan figyelemmel kísérjük a pályázati lehetőségeket, amelyek többlet forrást biztosítanak célkitűzéseink eléréséhez. 
A 2009. évben is kiírásra került a pályázat a Dél-Alföldi Regionális Fejlesztési Tanács területi kiegyenlítést szolgáló fejlesztési célú támogatásának (TEKI) elnyerésére. Az előzetes szakmai előkészítés során a város szakemberei úgy ítélték meg, hogy a déli városrész közlekedésbiztonságának fokozására a Budai Nagy Antal utcában kerülne sor járda kiépítésére. A városnak ez a része elsősorban fiatal kisgyermekes családok által lakott újépítésű városrész, amely megfelelően biztosítaná a városközpont megközelíthetőségét, gyermekek gyalogos közlekedését, amennyiben a járda kiépítésre kerül.
A beruházásra - a pályázat megnyerése esetén - 2009. évben kerülhet sor, bekerülési költsége bruttó 16.550.274,-Ft. A támogatás mértéke maximum 75 %, a szükséges saját forrás aránya legalább 25 % kell hogy legyen.
A fentiek alapján javaslom, hogy a Képviselő-testület a támogatás elnyerése érdekében a határozat-tervezetben foglaltak szerint döntsön.

Kiskőrös, 2009. június 05.
Domonyi László sk.

    polgármester

HATÁROZAT-TERVEZET

1. A Képviselő-testület egyetért a „Budai Nagy Antal utcai járda kiépítése” című, 16.550.274,-Ft, bruttó összköltségű beruházás 2009. évben történő megvalósításával.
2. A Képviselő-testület saját forrásként 4.137.568,-Ft összeget Kiskőrös Város Önkormányzatának 2009. évi költségvetése terhére biztosít, és felkéri a polgármestert, hogy a 2009. évi költségvetési rendelet soron következő módosítását ennek megfelelően terjessze elő.
3. A Képviselő-testület a fennmaradó 12.412.705,-Ft költség fedezetére pályázatot nyújt be a Dél-Alföldi Regionális Fejlesztési Tanács 2009. évi területi kiegyenlítést szolgáló fejlesztési célú (TEKI) támogatásának elnyerésére.

